Теге йәки был этностың билдәле сәйәси-иҡтисади урыны һәм уйнаған роле (йоғонтоһо йәки бойондороҡһоҙлоғо), граждандарының тормош сифаты һәм киләсәге, уның көсө, шул иҫәптән ҙурлығы, тупланғанлығы һәм үҙ араһынан көслө шәхестәр сығара алыуға һәләте менән үлсәнә. Ошондай кире ҡаҡҡыһыҙ күренеш боронғо замандарҙан бирле күҙәтелеп, кешелек донъяһының барлыҡ үҫеш баҫҡыстарында ла үҙенең йәшәүсәнлеген, тимәк, һынауҙарҙы етерлек үтеп, нығыныуын раҫлай. Быны Ер шары цивилизацияһы иң элек Бөйөк Британия, артабан Франция, Германия һәм АҠШ кеүек алдынғы дәүләттәр миҫалында етерлек күҙәтте.